Dadaizm. Dadaizm (frans. "Dada" - "oʻyinchoq ot") I Jahon Urushi paytida betaraf Shveysariyada paydo boʻlgan va 1916-1920 yillar oraligʻida faollashgan madaniy oqimdir. Oqim vakillari asosan badiiy tasvir, adabiyot, nazm, estetika, teatr sohalarida ijod qilishib, aksilurush siyosatlarini namoyish etishgan. Bunda dadaistlar konservativ sanʼatni rad etib, aksilsanʼat tushunchasini yaratishgan va u orqali isyonkorlik ruhini koʻrsatishgan. Dadaistlar jamoati underground uchrashuvlar oʻtkazishib, unda absurd sheʼrlar oʻqishgan va protestli tasvirlar namoyish etishgan (bu yigʻilishlar aksar hollarda mushtalshuv, toʻs-toʻpolonlar bilan yakunlangan).